Βιομηχανικά χαρακτηριστικά της ισορροπίας και του άλματος σε αθλητές και μη-αθλητές με τύφλωση:
Creators: name: Καπετανίδου, Αναστασία Αθανασίου
Publisher: name: Aristotle University of Thessaloniki
Year: 2013
Subjects: Ατομα με προβλήματα όρασης
Αθληση
Αξιολόγηση (βιομηχανική, ανθρωπομετρική)
Κινηματική ανάλυση
people with visual impairments
sports
evaluation (biomechanical, anthropometric)
kinematic analysis

description: Σκοπός της παρούσας έρευνας ήταν να συγκρίνει και να αξιολογήσει τα βιομηχανικά χαρακτηριστικά ορισμένων μεταβλητών ανάμεσα σε αθλητές και μη-αθλητές με τύφλωση, έτσι ώστε να διερευνηθεί εάν η άθληση τις επηρεάζει ή όχι και σε τι βαθμό. Οι 16 νεαροί ενήλικες που συμμετείχαν εθελοντικά στην έρευνα, αποτελούνταν από οχτώ αθλητές και οχτώ μη-αθλητές με παρόμοια χαρακτηριστικά (ανθρωπομετρικά, ηλικία, φύλο, βαθμός τύφλωσης). Οι μεταβλητές που αξιολογήθηκαν ήταν η στατική ισορροπία στο ένα πόδι (με ανοιχτά και κλειστά μάτια), διάφοροι παράμετροι του άλματος βάθους από ύψος πτώσης 20cm (η αξιολόγηση έγινε με κινηματική ανάλυση), η ευλυγισία (ώμων, ώμων-καρπών, κορμού-αυχένα, κορμού-ισχίων, ποδοκνημικής), ο χρόνος αντίδρασης (με ανοιχτά και κλειστά μάτια) και το BMI. Στη συνέχεια, έγινε σύγκριση όλων αυτών των μεταβλητών ανάμεσα σε αθλητές και μη-αθλητές με τύφλωση. Επιπλέον σύγκριση έγινε και μέσα στις ομάδες, σε συνθήκες με ανοιχτά και κλειστά μάτια. Ελέγχθηκε η ομαλότητα των δεδομένων και η ομοιογένεια των διασπορών και χρησιμοποιήθηκαν παραμετρικά τεστ. Σχεδόν σε όλες τις μεταβλητές που αξιολογήθηκαν, οι αθλητές παρουσίασαν υψηλότερες επιδόσεις σε σχέση με τους μη-αθλητές. Στατιστικά σημαντικές διαφορές, μεταξύ των δύο ομάδων, βρέθηκαν στην ισορροπία με κλειστά μάτια (p=0.043, δίπλευρη), στη μέγιστη ταχύτητα και το εύρος κίνησης του ισχίου κατά το άλμα (p=0.036 και p=0.047, αντίστοιχα, μονόπλευρες), στην ευλυγισία κορμού-ισχίων (p=0.026, μονόπλευρη), στον χρόνο αντίδρασης με ανοιχτά μάτια (p=0.040, μονόπλευρη) και στο BMI (p=0.033, μονόπλευρη). Συμπερασματικά, η άθληση φαίνεται ότι επηρεάζει την κινητική κατάσταση νεαρών ενήλικων ατόμων με προβλήματα όρασης. Εκτός από την άθληση, βρέθηκε ότι επηρεάζεται και από άλλους παράγοντες, όπως το φύλο και ο βαθμός τύφλωσης. Προτείνεται σύγκριση και άλλων βιομηχανικών παραμέτρων, καθώς επίσης και εργοφυσιολογική ή ψυχολογική αξιολόγηση παρόμοιου δείγματος.
description: The purpose of this research was to compare and to evaluate biomechanics of some variables between athletes and non-athletes with blindness, for exploring whether sports influence these variables or not and how. In this research voluntary participated 16 young adults (eight athletes and eight non-athletes with similar characteristics like anthropometric characteristics, age, gender and degree of blindness). The variables which evaluated were postural control on one leg (with open and closed eyes), several parameters of drop jump (height of drop at 20cm – the evaluation was done with kinematic analysis), flexibility (joints of shoulders, shoulders-wrists, trunk-neck, trunk-hips and ankles), reaction time (with open and closed eyes) and BMI. Then, comparison between athletes and non-athletes was done in all of the above variables. Furthermore, the comparison was done within groups, in conditions with open and closed eyes. Normality and homogeneity of variances were checked and parametric tests were applied. In contrast to non-athletes, athletes presented higher performance in the majority of variables which evaluated. Between groups, statistically significant differences were found in postural control with closed eyes (p=0.043, two-tailed), in hip's maximum velocity and hip's range of motion during the drop jump (p=0.036 and p=0.047, respectively, one-tailed both), in flexibility of trunk-hips (p=0.026, one-tailed), in reaction time with open eyes (p=0.040, one-tailed) and in BMI (p=0.033, one-tailed). In conclusion, sports seems to influence kinetics of young adult people with visual impairments. Except for sports, has found that kinetics were also influenced by other factors, like gender and degree of blindness. Comparison of further biomechanic parameters as well as exercise physiological or psychological assessment of similar participants recommended.